Lembah Bujang

Lembah Bujang   mempunyai pengaruh Hindu, yang terbukti melalui penemuan candi-candi dan bukti sejarah lain yang menunjukkan kewujudan tamadun Hindu-Buddha di kawasan tersebut. Nama Lembah Bujang sendiri berasal daripada perkataan Sanskrit yang mempunyai pengaruh agama Hindu. Lembah Bujang merupakan kawasan yang dikenali sebagai tempat Tamadun  awal di Tanah Melayu, (termasuk Sungai Batu), proses cari gali telah mendedahkan sisa jeti, tapak peleburan besi, dan binaan batu-bata yang bertarikh 110M BERNAMA : 2 JULAI 2010 : KAWASAN INDUSTRI BESI ABAD PERTAMA MASEHI DITEMUI DI JENIANG.New interest in an older Lembah Bujang, 2010/07/25Bujang Valley impetus to tourism, By Subhadra Devan, 2010/09/19 Binaan tapak menunjukkan sejak awal abad Masihi hingga 20 Masihi, Lembah Bujang mempunyai perhubungan yang sangat intim dengan aktiviti perdagangan maritim di antara beberapa negara di Asia, China, Barat, Asia Barat dan India.

Sebelum datangnya kerajaan Srivijayaorang pribumi atau orang asli Melayu Proto yang telah membuka penempatan di Lembah Bujang. Mereka menjual barangan seperti kayu kayan, herba, bijih timah, bermacam jenis besi, emas dan juga peralatan membina kapal dan rumah  kepada pedagang yang datang  dari Kepulauan Sumatra, Kepulauan Jawa, Champa, Cina, India, Romawi, Yunani dan Arab. Waktu itu orang Melayu Proto percaya kepada tahyul. Mereka percaya pada animisma dan pawang. Sami² Buddha yang datang ke Lembah Bujang menyebar agama mereka kepada orang pribumi dan orang pribumi terima agama Buddha tanpa bantahan. Perkembangan pelabuhan entrepotnya sering dikaitkan dengan kerajaan Thalassocracy Srivijaya. Penemuan tapak tanah bersejarah dengan beratus ribu pecahan seramik, kaca dan manik sama ada dari China, Asia Barat, India atau tempatan, runtuhan candi pengabdian terhadap Buddha, struktur bandar atau pelabuhan yang tenggelam, artifak budaya seperti patung-patung atau arca, batu bersurat dan peralatan yang berkaitan dengan kehidupan masyarakat telah menobatkan gugusan ini sebagai tempat terasasnya negara pesisiran Kedah Tua.

Sungai Mas dan koridor Sungai Muda merupakan tapak tanah sejarah yang merentasi zaman prasejarah kebudayaan Hoabinhian, protosejarah dan sejarah. Walaupun penyelidikannya telah menjangkau seratus lima puluh tahun, tetapi usaha membongkar, menyingkap dan merekonstruksi sejarah, peranan dan perkembangannya masih menjadi perdebatan dan belum menemui titik pertemuan. 

Status dan potensinya yang diperakui oleh peserta projek Intra-ASEAN : Ekskavasi Arkeologi dan Konservasi Lembah Bujang, Kedah 1985, serta diperakui di dalam Malaysian Book of Records kerana memiliki berpuluh ribu manik purba dan salah satu lokasi pembuat manik di kawasan Indo-Pasifik menjadikan ia tapak yang komprehensif. Pelabuhan yang sangat diperlukan dan memiliki laluan transpeninsular yang menghubungkan Kedah Tua - Langkasuka (Patani) meletakkan ia sebagai bandar pelabuhan yang terbilang.

Pemusnahan candi
Presiden MIC, Datuk Seri G. Palanivel meminta Pertubuhan Pendidikan, Sains dan Kebudayaan Pertubuhan Bangsa-Bangsa Bersatu (UNESCO) mengisytiharkan Lembah Bujang sebagai tapak warisan dunia berikutan pemusnahan candi nombor 11 oleh syarikat pemaju, Bandar Saujana Sdn Bhd (Nombor pendaftaran: 291442-T).

Menurut pengurus projek, Saw Guan Keat, semakan tanah di Pejabat Tanah Kedah telah dilakukan sebanyak dua kali, iaitu pada 14 Januari 2013 (sebelum pembelian lapan lot tanah daripada pemilik lama yang juga merupakan syarikat pemaju perumahan), dan pada 30 Julai. Kedua-dua semakan menunjukkan tanah tarbabit tidak terikat dengan apa-apa. Pembelian tanah dilakukan dalam bulan Februari 2013. Menurut Saw lagi, pelan pembangunan projek daripada syarikat pemaju sebelum ini telah diluluskan oleh Majlis Perbandaran Sungai Petani (MPSP) dan Exco Negeri di antara tahun 1994 dan 1995.

Kerajaan Negeri telah mengambil tindakan dengan mengarahkan supaya syarikat berkenaan menghentikan kerja-kerja pembersihan tersebut. [http://syburi-times.blogspot.com/2013/12/kenyataan-akhbar-mengenai-pemusnahan.html KENYATAAN AKHBAR MENGENAI PEMUSNAHAN BINAAN WARISAN CANDI DI SUNGAI BATU, LEMBAH BUJANG, DAERAH KUALA MUDA, KEDAH., 

Menurut Menteri Besar Kedah, Dato' Mukhriz Mahathir, kerajaan negeri akan menghantar dosier kepada UNESCO untuk menyenaraikan Lembah Bujang sebagai tapak warisan dunia di penghujung tahun 2014. Pentarikhan karbon untuk menentukan usia peninggalan di tapak terbabit merupakan salah satu kriteria penting yang perlu diselesaikan sebelum menghantar dosier berserta dengan kajian ilmiah terkini mengenai Lembah Bujang.

 Tapak arkeologi baru 
Satu kajian mendapati, sebuah tapak arkeologi yang terletak di Sungai Batu, mendapati batu-batuan yang telah ditinggalkan semenjak tahun 1990 M. Satu lagi batuan yang lama, dipercayai sekitar 30 tahun dahulu setanding Tamadun Lembah Indus iaitu Harappa dan Mohenjo-daro di Pakistan , Manakala Angkor Wat dan Borobudur pula dibina pada abad ke-12 dan ke-7. Tapak ini menjadi tapak candi paling muda di Asia Tenggara.

Lihat juga
 Penyelidikan Arkeologi Sungai Mas
 Muzium Arkeologi Lembah Bujang

Rujukan

Pautan luar

 http://www.abcmalaysia.com/tour_malaysia/kdh_sights2.htm 
 Badan warisan gesa wartakan Lembah Bujang tapak warisan dunia. </ref>

Kategori:Sejarah Kedah
Kategori:Tapak arkeologi di Malaysia
Kategori:Kerajaan sebelum kedatangan Islam dalam sejarah Malaysia
Kategori:Kedah Tua